Source: http://numalikova.sk/odmena_vyhlaska.htm
Timestamp: 2017-09-23 17:59:32+00:00
Document Index: 7871361

Matched Legal Cases: ['§ 95', '§ 374', '§3', '§2', '§11', '§4', '§12', '§11', '§13', 'súd ', '§11', '§13', '§4', '§13', '§16', 'súd ', '§13', '§12', '§3', '§5', '§175', '§82']

č. 31/1993 Z.z.
v znení vyhlášky č. 209/1994 Z.z., v znení vyhlášky č. 423/2002 Z.z. a v znení vyhlášky č. 607/2002 Z.z.
Ministerstvo spravodlivosti Slovenskej republiky podľa § 95 ods. 3 zákona Slovenskej národnej rady č.323/1992 Zb. o notároch a notárskej činnosti (Notársky poriadok) a podľa § 374a zákona č. 99/1963 Zb. Občiansky súdny poriadok v znení zákona č. 263/1992 Zb., ktorým sa mení a dopĺňa Občiansky súdny poriadok, ustanovuje:
(1) Ak ide o zmluvu o výmene veci, základom odmeny je cena veci, ktorá je najvyššia. Obdobne tu platí §3 druhá veta.
Sadzby odmeny notára §2 ods. 1 sú určené pevnými sumami alebo percentom z ceny predmetu notárskeho úkonu, a to za jednotlivé notárske úkony, alebo za súhrn notárskych úkonov.
(1) Ak ide o notárske úkony časovo náročné, mimoriadne obťažné, väčšieho rozsahu, vyžadujúce si rozsiahle výpočty, použitie cudzieho práva alebo jazyka, o úkony za nepriaznivých okolností, najmä v ťažko prístupných priestoroch, a o úkony, pri ktorých treba zachovať mimoriadnu pozornosť, ak žiadateľ nalieha na okamžité vykonanie úkonu, môže notár požadovať odmenu primerane zvýšenú, najviac však o 100%.
(2) Pri notárskych úkonoch, ktoré notár vykonáva na žiadosť účastníka alebo z nevyhnutných dôvodov v čase od 18.00 h do 8.00 h alebo počas soboty, nedele a ostatných dní pracovného pokoja, patrí notárovi odmena zvýšená o 50%.
(3)Odmenu určenú podľa odseku 1 a odmenu určenú podľa odseku 2 možno zlučovať.
(1) Notár má popri nároku na odmenu aj nárok na:
a) náhradu hotových výdavkov účelne vynaložených v súvislosti s vykonaním notárskeho úkonu (najmä cestovné a telekomunikačné výdavky, zaplatená odmena za znalecký posudok, preklad, odpis, odmena a náhrada hotových výdavkov Notárskej komory Slovenskej republiky za prístup do Centrálneho informačného systému a iné),
(3) Ak sa náhrada cestovných výdavkov nedohodla podľa odseku 2, určí sa podľa osobitných predpisov3).
(1) Základom odmeny súdneho komisára za iné úkony vykonané v konaní o dedičstve, ako sú uvedené v §11, je všeobecná cena majetku poručiteľa5), ktorý sa stal predmetom konania o dedičstve.
(2) Ak je predmetom konania o dedičstve majetok poručiteľa, ktorý sa objavil po právoplatnosti uznesenia, ktorým bolo konanie o dedičstve skončené, základom odmeny súdneho komisára za úkony vykonané v tomto konaní je všeobecná cena tohto majetku.
(3) Ustanovenie §4 ods. 2 platí obdobne.
Odmena uvedená v §12 ods. 1 je:
z prvých 100 000 Sk základu
z presahujúcej sumy až do 500 000 Sk základu 1,0 %
z presahujúcej sumy až do 1 000 000 Sk základu 0,7 %
z presahujúcej sumy až do 3 000 000 Sk základu 0,4 %
z presahujúcej sumy až do 20 000 000 Sk základu 0,2 %
najmenej 700 Sk
(1) Odmenu určenú podľa §11 alebo vypočítanú podľa §13 môže súd primerane zvýšiť, najviac však o 100 %, ak úkony notára boli mimoriadne obťažné alebo časovo náročné.
(2) Ak bolo v dedičskom konaní činných viac notárov alebo ak notár vykonal len niektoré úkony, patrí mu podiel odmeny určenej podľa §11 alebo vypočítanej podľa §13, prípadne zvýšenej podľa odseku 1, ktorý zodpovedá rozsahu jeho činnosti.
Ak je správcom dedičstva notár (ďalej len „správca dedičstva“), základom odmeny je všeobecná cena poručiteľovho majetku, na správu ktorého bol správca dedičstva ustanovený. Ustanovenie §4 ods. 2 platí obdobne.
Ak správca dedičstva vykoná správu poručiteľovho majetku alebo jeho časti štyri mesiace, patrí mu odmena vo výške vypočítanej podľa §13; ak vykonáva správu kratší alebo dlhší čas, odmena sa mu pomerne zníži alebo zvýši.
Odmenu vypočítanú podľa §16 môže súd primerane zvýšiť, najviac však o 100 %, ak úkony správcu dedičstva pri správe dedičstva boli mimoriadne obťažné alebo časovo náročné.
(1) Súdny komisár a správca dedičstva majú popri nároku na odmenu aj nárok na
a) náhradu hotových výdavkov účelne vynaložených v súvislosti s vykonávaním činnosti súdneho komisára a správcu dedičstva (najmä cestovné a telekomunikačné výdavky, zaplatená odmena za znalecký posudok, preklad, odpis, odmena a náhrada hotových výdavkov Notárskej komory Slovenskej komory za prístup do Centrálneho informačného systému a iné),
(3) Ak sa náhrada cestovných výdavkov nedohodla podľa odseku 2, určí sa podľa osobitných predpisov.6)
(1) Náhrada z stratu času patrí notárovi pri úkonoch vykonávaných mimo jeho sídla alebo mimo miesta konania jeho úradných dní za čas strávený cestou do tohto miesta a späť.
(2) Náhrada podľa odseku 1 je 100 Sk za každú, ak začatú polhodinu.
Ak návrh na začatie konania o dedičstve alebo oznámenie o úmrtí poručiteľa došlo na štátne notárstvo do 31. decembra 1992, odmena notára uvedená v §13 sa znižuje o 40 %.
(1) Za notárske úkony vykonávané pred dňom nadobudnutia účinnosti tejto vyhlášky patrí notárovi odmena podľa doterajších predpisov.
(2) Za úkony notára ako súdneho komisára vykonané v konaní o dedičstve podľa §12 začatom pred dňom nadobudnutia účinnosti tejto vyhlášky patrí notárovi odmena podľa doterajších predpisov.
Táto vyhláška nadobúda účinnosť dňom vyhlásenia .
Dňom vyhlásenia je 4. február 1993.
Vyhláška č. 209/1994 Z.z. nadobudla účinnosť 1. septembra 1994.
Vyhláška č. 423/2002 Z.z. nadobudla účinnosť 31. júla 2002, okrem položky J a bodu 3 položky C prílohy, ktoré nadobudli účinnosť 1. januára 2003.
Vyhláška č. 607/2002 Z.z. nadobudla účinnosť 1. januára 2003.
1) §3 zákona Slovenskej národnej rady č. 323/1992 Zb. o notároch a notárskej činnosti (Notársky poriadok)
2) §5 zákona Slovenskej národnej rady č. 323/1992 Zb.
3) Zákon č. 119/1992 Zb. o cestovných náhradách.
4) Vyhláška Ministerstva spravodlivosti Slovenskej republiky č. 163/2002 Zb. o odmenách a náhradách advokátov za poskytovanie právnej pomoci.
5) §175 Občianskeho súdneho poriadku v znení zákona č. 263/1992 Zb., ktorým sa mení a dopĺňa Občiansky súdny poriadok.
6) §82 ods. 2 zákona Slovenskej národnej rady č. 323/1992 Zb.